CELEX: 62018CN0646
Language: mt
Date: 2018-10-15 00:00:00
Title: Kawża C-646/18: Talba għal deċiżjoni preliminari mressqa mill-Juzgado de lo Mercantil de Gerona (l-Ispanjol) fil-15 ta’ Ottubru 2018 – OD vs Ryanair D.A.C.

21.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/18
            
         
      Talba għal deċiżjoni preliminari mressqa mill-Juzgado de lo Mercantil de Gerona (l-Ispanjol) fil-15 ta’ Ottubru 2018 – OD vs Ryanair D.A.C.
      (Kawża C-646/18)
      (2019/C 25/22)
      Lingwa tal-kawża: l-Ispanjol
      
         Qorti tar-rinviju
      
      Juzgado de lo Mercantil de Gerona
      
         Partijiet fil-kawża prinċipali
      
      
         Rikorrenti: OD
      
         Konvenuta: Ryanair D.A.C.
      
         Domandi preliminari
      
      
                  1)
               
               
                  L-estensjoni taċita tal-ġurisdizzjoni prevista u rregolata mill-Artikolu 26(1) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali (1), tirrikjedi xi element oġġettiv ta’ konnessjoni bejn is-suġġett tat-tilwima jew id-domiċilju tar-rikorrenti mal-qorti li quddiemha tressqet it-talba?
               
            
                  2)
               
               
                  L-estensjoni taċita tal-ġurisdizzjoni provista u rregolata bl-Artikolu 26(1) tar-Regolament (UE) Nru 1215/2012 teħtieġ, fl-aspetti kollha tagħha, interpretazzjoni awtonoma komuni għall-Istati Membri kollha? Konsegwentement, din l-estensjoni taċita tal-ġurisdizzjoni ma tistax tiġi kkundizzjonata mil-limitazzjonijiet stabbiliti fir-regoli ta’ ġurisdizzjoni interna tal-Istati Membri, li jipprevedu li ma hijiex valida fil-proċeduri fejn, minħabba l-ammont żgħir tat-talba, għandhhom jinstemgħu bi proċedura sommarja, kif stabbilit mill-Kodiċi ta’ Proċedura Ċivili Spanjol?
               
            
         (1)  ĠU 2012, L 351, p. 1.